ОБЯСНИТЕЛНА ЗАПИСКА

към

Отчет за извършените разходи на Министерство на околната среда и водите, във връзка с мерките за предотвратяване разпространението на Covid-19 и лечението му, мерки за подкрепа на бизнеса и социални мерки

Във връзка с мерките за ограничаване и предотвратяване на разпространението на COVID-19 за периода **01.01.2022 г.–30.06.2022 г.** в системата на Министерство на околната среда и водите са извършени разходи за подкрепа на персонала на първа линия, пряко ангажиран с дейности по предотвратяване разпространението на COVID-19 и за осигуряване на лични предпазни средства за дезинфекция на персонала, както и за дезинфекция на работните помещения, термометри за измерване от разстояние и др. на стойност **2 749 884 лв.**, от които **2 749 624 лв.** са от бюджетни средства и **260** **лв.** са от средства от Европейския съюз.

Отчетените разходи са разпределени както следва:

1. За отчетна група „Бюджет“

**Разходи за персонал – в размер на 2 629 968 лв.**

* Разходи за заплати и възнаграждения на персонала, нает по трудови и служебни правоотношения в размер на – **2 153 817 лв.**
* Други възнаграждения и плащания за персонала – **1 880 лв.**
* Разходи за осигурителни вноски – **474 271 лв.**

В отчет „Общо“ в т. 1.2. Други възнаграждения и плащания за персонала, фигурират разходи в размер на **1 880 лв.** и в т. 1.3, съответните разходи за осигурителни вноски в размер на **213 лв.** Разходите представляват, наето лице по граждански договор за извършване на дезинфекция на помещения. Сумата от **1 667 лв.** е отнесена в частта „Мерки“ от отчета на ред 38, тъй-като не се засягат разходите за персонала, регламентирани по ПМС № 240/31.08.2020 г.

Средствата в размер на **2 627 865**лв. за подкрепа на персонала на първа линия, пряко ангажиран с дейности по предотвратяване разпространението на COVID-19 са извършени на основание ПМС № 240/31.08.2020 г.

**Разходи за издръжка – в размер на 119 656 лв.**

Разходите за издръжка включват закупуване на лични предпазни средства/маски, предпазни костюми, предпазни шлемове/, дезинфектанти, термометри, пречистватели за въздух/озонатори/, услуги по дезинфекция на помещения, наем на термокамери. В системата на МОСВ има сключени договори за абонамент на система за видеонаблюдение и измерване на телесната температура на стойност 900 лв. на месец с ДДС, с доставчик на услугата „А1-България“ ЕАД. Договорите са сключени през 2020 г. за период 24 месеца, като срока на ползване на услугата е считано от посочената дата в Констативния протокол за предоставяне на услугата. В системата на МОСВ са инсталирани и конфигурирани общо 25 броя системи за следене и измерване на температурата. Общият размер на поетите ангажименти към „А1-България“ ЕАД е на стойност 540 000 лв. За периода **01.01.2022 г.- 30.06.2022 г.** разходите в системата на МОСВ за абонамент по услугата са в размер на **95 550 лв.**

1. За отчетна група „КСФ“

**Разходи за издръжка – в размер на 260 лв.**

**За периода 01.01.2022 г.-30.06.2022 г.,** разходите за издръжка в отчетна група „КСФ“ включват закупуване на лични предпазни средства (маски и ръкавици, дезинфектанти, и др.) Разходите се отразяват в област СЕС-КСФ.